text: Kasernen: Syriske flygtninge er flyttet ind
  19 august 2014 kl. 08.18
  De første syriske flygtninge ankom mandag til den gamle kaserne i Sønderborg. Det er fire dage tidligere end forventet.
  90 syriske flygtninge kunne mandag eftermiddag rykke ind i deres nye hjem.
  Udlændingestyrelsen havde ellers meldt ud, at der ville gå endnu en uge, før de første flygtninge ville ankomme til den gamle kaserne.
  Men en lukning af et midlertidigt flygtningecenter i Nordjylland har sendt flygtningene til Sønderborg tidligere end forventet.
  I næste uge kommer yderligere 90 flygtninge til Sønderborg. Den gamle kaserne kan huse op til 400 asylansøgere.
  